CELEX: 32017R0216
Language: fi
Date: 2016-11-30 00:00:00
Title: Komission delegoitu asetus (EU) 2017/216, annettu 30 päivänä marraskuuta 2016, Euroopan parlamentin ja neuvoston asetuksen (EU) N:o 98/2013 muuttamisesta magnesiumjauheen lisäämiseksi liitteessä II olevaan räjähteiden lähtöaineiden luetteloon (ETA:n kannalta merkityksellinen teksti. )

9.2.2017   
            
            
               FI
            
            
               Euroopan unionin virallinen lehti
            
            
               L 34/5
            
         KOMISSION DELEGOITU ASETUS (EU) 2017/216,
   annettu 30 päivänä marraskuuta 2016,
   Euroopan parlamentin ja neuvoston asetuksen (EU) N:o 98/2013 muuttamisesta magnesiumjauheen lisäämiseksi liitteessä II olevaan räjähteiden lähtöaineiden luetteloon
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon räjähteiden lähtöaineiden markkinoille saattamisesta ja käytöstä 15 päivänä tammikuuta 2013 annetun Euroopan parlamentin ja neuvoston asetuksen (EU) N:o 98/2013 (1) ja erityisesti sen 12 artiklan,
   sekä katsoo seuraavaa:
   
               (1)
            
            
               Asetuksen (EU) N:o 98/2013 liitteessä II luetellaan räjähteiden lähtöaineita, joihin sovelletaan yhdenmukaisia sääntöjä. Säännöt koskevat yleisön mahdollisuuksia hankkia kyseisiä aineita, ja niiden avulla varmistetaan, että epäilyttävistä liiketoimista, katoamisista ja varkauksista koko toimitusketjussa ilmoitetaan asianmukaisesti.
            
         
               (2)
            
            
               Liitteessä II luetellut aineet ovat yleisön saatavilla, mutta niihin sovelletaan ilmoitusvelvoitetta, joka kattaa sekä ammattikäyttäjät koko toimitusketjussa että yleisön edustajat.
            
         
               (3)
            
            
               Jäsenvaltiot ovat osoittaneet, että alumiinijauhetta on käytetty ja hankittu kotitekoisten räjähteiden tuottamiseen Euroopassa. Magnesiumjauheen ominaisuudet ovat hyvin samanlaiset kuin alumiinin.
            
         
               (4)
            
            
               Alumiini- ja magnesiumjauheiden markkinointi ja käyttö ei ole tällä hetkellä yhdenmukaista unionin tasolla. Kuitenkin ainakin yksi jäsenvaltio rajoittaa jo yleisön mahdollisuuksia hankkia niitä, ja Maailman tullijärjestö valvoo alumiinijauheen maailmanlaajuisia kuljetuksia havaitakseen laittoman kaupan, jonka tarkoituksena on improvisoitujen räjähteiden lähtöaineiden valmistaminen.
            
         
               (5)
            
            
               Alumiini- ja magnesiumjauheiden väärinkäytössä tapahtuneen kehityksen valossa ei tällä hetkellä ole perusteltua rajoittaa yleisön mahdollisuuksia hankkia niitä, kun otetaan huomioon kyseisiin aineisiin liittyvä uhkataso tai niiden kaupan volyymi.
            
         
               (6)
            
            
               Valvonnan lisääminen on tarpeen sen mahdollistamiseksi, että kansalliset viranomaiset voivat estää ja havaita näiden aineiden laittoman käytön räjähteiden lähtöaineina, ja tämä voidaan toteuttaa käyttämällä asetuksella (EU) N:o 98/2013 käyttöön otettua ilmoitusmenettelyä.
            
         
               (7)
            
            
               Alumiinijauheesta on annettu erillinen delegoitu säädös, jolla se lisätään liitteeseen II. Näin ollen magnesiumjauhe olisi sen realistinen valvomaton vaihtoehto.
            
         
               (8)
            
            
               Magnesiumjauheen saatavuuden aiheuttaman riskin valossa ja kun otetaan huomioon, että ilmoitusvelvoite ei vaikuta merkittävästi talouden toimijoihin tai kuluttajiin, tämän aineen lisääminen asetuksen (EU) N:o 98/2013 liitteeseen II on perusteltua ja oikeasuhteista,
            
         ON HYVÄKSYNYT TÄMÄN ASETUKSEN:
   1 artikla
   Lisätään asetuksen (EU) N:o 98/2013 liitteessä II olevaan taulukkoon seuraava aine:
   
      
                  ”Magnesium, jauheet
                  
                  (CAS RN 7439-95-4) (2) (3)
               
               
                  ex 8104 30 00 ”
               
               
                   
               
            
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 30 päivänä marraskuuta 2016.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EUVL L 39, 9.2.2013, s. 1.